అరవింద డి సిల్వా అంతర్జాతీయ క్రికెట్ సెంచరీల జాబితా

పిన్నదువాగే అరవింద డి సిల్వా మాజీ శ్రీలంక క్రికెటరు, జాతీయ జట్టుకు కెప్టెన్. అతను టెస్టు, వన్డే ఇంటర్నేషనల్ (వన్‌డే) క్రికెట్ మ్యాచ్‌లలో సెంచరీలు చేశాడు. 1996లో <i id="mwHw">విస్డెన్</i> క్రికెటర్లలో ఒకడిగా ఎంపికయ్యాడు  ESPNcricinfo కు చెందిన సైమన్ వైల్డ్ అతన్ని "గేమ్ లోని ఉత్తమ ఆటగాళ్ళలో ఒకడు" అని అన్నాడు. డిసిల్వా టెస్టుల్లో 20, వన్డేల్లో 11 శతకాలు చేసాడు.

డిసిల్వా 1984లో టెస్టులో అడుగుపెట్టి, 1985 అక్టోబరులో పాకిస్థాన్‌పై తొలి టెస్టు సెంచరీ సాధించాడు. మ్యాన్ ఆఫ్ ద మ్యాచ్ ప్రదర్శనలో, ఎనిమిదిన్నర గంటల పాటు ఆడి 122 పరుగులు చేసాడు. 1997లో పాకిస్తాన్‌తో జరిగిన సిరీస్‌లో రెండవ టెస్టులో అతను 138*, 103* చేసి, మ్యాచ్‌లో రెండు ఇన్నింగ్స్‌ల్లోనూ సెంచరీలు చేశాడు. రెండు ఇన్నింగ్స్‌ల్లోనూ నాటౌట్‌గా నిలిచాడు. 2022 మార్చి నాటికి, టెస్టులో రెండు ఇన్నింగ్స్‌ల్లోనూ అజేయ శతకాలు సాధించిన ఏకైక ఆటగాడతడు. మరో మ్యాన్ ఆఫ్ ద మ్యాచ్ ప్రదర్శనలో భారత్‌పై అతను 146, 120 పరుగులు చేసి ఒకే సంవత్సరంలో రెండుసార్లు రెండు ఇన్నింగ్స్‌లలో సెంచరీలు చేసిన ఘనత సాధించాడు. డిసిల్వా అత్యధిక టెస్టు స్కోరు 267, 1991 జనవరిలో వెల్లింగ్టన్‌లో న్యూజిలాండ్‌పై చేసాడు. ఈ ప్రదర్శన టెస్టు క్రికెట్‌లో శ్రీలంక బ్యాట్స్‌మెన్ చేసిన ఆరో అత్యధిక స్కోరు. డిసిల్వా తన ఇరవై టెస్టు సెంచరీలను ఏడుగురు వేర్వేరు ప్రత్యర్థులపై సాధించాడు. పాకిస్తాన్‌పై ఎనిమిది శతకాలు చేసి, అత్యంత విజయవంతమయ్యాడు. 2013 ఏప్రిల్ నాటికి అతను, అంతర్జాతీయ టెస్టు సెంచరీ-మేకర్ల జాబితాలో ముప్పై నాల్గవ స్థానంలో ఉన్నాడు, శ్రీలంక జాబితాలో మూడవ స్థానంలో ఉన్నాడు.

డిసిల్వా తొలి వన్‌డే సెంచరీలో 1990లో భారతదేశంపై 124 బంతుల్లో 104 పరుగులు చేసాడు. వన్డేల్లో అతని అత్యధిక స్కోరు 145, 1996 క్రికెట్ ప్రపంచ కప్‌లో కెన్యాపై చేసాడు. అతని స్కోరు శ్రీలంక 398 చేయడానికి దారి తీసింది. ఆ సమయంలో అది ఏ జట్టుకైనా అత్యధిక వన్‌డే స్కోరు.  ప్రపంచ కప్‌లో శ్రీలంక ఆటగాడు చేసిన మొదటి సెంచరీ కూడా అదే. అతను ఫైనల్లో 107* పరుగులు చేసాడు. 2013 ఏప్రిల్ నాటికి అతను, ఆల్-టైమ్ వన్‌డే సెంచరీ-మేకర్ల జాబితాలో ఇరవై ఆరవ స్థానంలో, శ్రీలంక ఆటగాళ్ళలో ఆరవ స్థానంలో ఉన్నాడు.   అతను అత్యధికంగా పాకిస్తాన్‌పై టెస్టులు, వన్‌డేలు రెండూ కలిపి 11 శతకాలు చేసాడు. 2002లో బంగ్లాదేశ్‌తో ఆడేటప్పుడు పదో వేగవంతమైన టెస్టు డబుల్ సెంచరీ రికార్డు కూడా డిసిల్వా సాధించాడు.

సూచిక

టెస్టు సెంచరీలు

వన్డే సెంచరీలు

గమనికలు

మూలాలు 

All articles containing potentially dated statements